Burcad badeed Soomaali ah oo weerartay Markab marayay xeebaha Soomaaliya – SHABAKADA HIIRAAN XOG\nHomeArimaha BulshadaBurcad badeed Soomaali ah oo weerartay Markab marayay xeebaha Soomaaliya\n20/10/2018 B M Arimaha Bulshada, Wararka, Wararka Dibada, Wararka Soomaalia 0\nHiiraan Xog, Koox Burcad-badeed Soomaali ah ayaa la aaminsan yahay in ay weerareen Markab laga leeyahay Hong Hong ,kaasoo mareeyay xeebaha bari ee Soomaaliya toddobaadkaan waxaana ay taasi muujisay khatarta joogtada ah ee burcad-badeednimada iyada oo hoos u dhac ku yimid tiradii dhacdooyinka Burcadbadeeda ee Geeska Afrika sanadyadii lasoo dhaafay.\nWeerarku wuxuu dhacay Arbacadii, Oktoobar 16-keedii, markii koox ka kooban afar burcad-badeed oo ku hubaysan qoryaha AK-47 ,islamarkaana la socday donyar ay weerareen Markabka lagu Magacaabo MV KSL Sydney oo Maraayay meel 340 nautical miles u jirta Magaalada Muqdisho,islamarkaana ka baxsan xeebaha Soomaalia.\nWarbixin kasoo baxday xarunta IMB ee la socota dhaqdhaqaaqyadda Burcadbadeeda ayaa lagu sheegay in markabkaasi uu halis galay ,laakiin ay iska caabiyeen Ciidamo Saarnaa ee ilaalada ka haayay.\nDhammaan shaqaalihii iyo waxyaabihii saarnaa Markab waa ay badqabaan sida ay xaqiijisay Shirkadda leh Markabka la weeraray.\nSarkaal ka tirsan Ciianka Midowga Yurub ee ka howlgalla Xeebaha Soomaaliya ayaa sheegay in lagu guuldareystay in la qabto kooxdii weerartay Markab oo ahed Burcadbadeeda Soomaali ah.\nWeerarkii Arbacadii ayaa la aaminsan yahay in uu yahay dhacdadii labaad ee burcad-badeed ee laga soo sheego xeebaha Soomaaliya sannadkaan.\nBishii Febraayo, MT Leopard Sun, oo ah markab kiimikada qaada oo laga leeyahay Singapore ah, ayaa waxaa soo weeraray burcadbadeed hubeysan ku dhowaad meel u jirta 160nm xeebta bari ee Soomaaliya, laakiin weerarkaasi waa uu guuldareystay Markii Ciidanka Ilaaladda Markabka ay la dagaallameen Burcadda.\nAKHRISO:- Dowlada Sacuudi Carabiya oo shaacisay dilkii Wariye Jamaal


RAREFILMSANDMORE.COM. KRIMINALKOMMISSAR EYCK (1940)\nAnneliese Uhlig, Paul Klinger and Herbert Wilk\nDVD-R IS IN GERMAN WITH NO SUBTITLES (except for the Newsreel). APPROX. 97 MINS. COMBINED TOTAL. OK FILM QUALITY OVERALL: SOME MINOR BENDING OF THE UPPER BORDER OF THE FILM AND SOME FILM IMPERFECTIONS, BUT WATCHABLE.


SIYAASIYIINTEY JIDKII TANASUL EE AUN XASAN BIN CALI ABUU DAALIB BAA LOO BAAHAN YAHAN MAANTA | Dayniiile.com-Latest news from around the world\nHome Warkii SIYAASIYIINTEY JIDKII TANASUL EE AUN XASAN BIN CALI ABUU DAALIB BAA LOO...\nSIYAASIYIINTEY JIDKII TANASUL EE AUN XASAN BIN CALI ABUU DAALIB BAA LOO BAAHAN YAHAN MAANTA\nMadaxdeeniyey i jiid aan ku jiideda naga daaya. Mid culeys keena iyo mid gadaal uga dhega xaajada. Umaddaan daashan xal uma aha.\nDhinacyada is diidanow dadkan daashan ha loo turo. Taariikhdu wey xusi doontaa. Yaa jidkii AUN Asxaabigi Xasan Bin Cali maata qaata uu ku badbaadiyey Muslimiinta. Xiligi dagaalkii Ratiga ee Muslimiinta ee ay kala Hogaaminayeen AUN Asxaabigi Mucaawiye Iyo Asxaabigi AUN Xasan bin Cali. Oo uu Xasan u Tanaasulay Mucaawiye. Muslimiinta dhiigooda ayaa ku kala badbaaday. Waxay heleen Midnimo iyo quwad ay ku furteen dhulal fara badan.\nMaanta waxaan u baahanahay geesi u damqada dadkiisa daruufahu la degeen oo tanaasul Qaadan kara. Waan hubaa in dhib uu leeyahay. Balse wax walba oo guul ah dad baa qaraar u qaatay u soo samray. Waxay leeyihiina uga tegay.\nWar hooy Siyaasiyiinteeniyay gaalo shisheeye dan inooma aha iyo xukun jaceyl. Aan taariikhdeeni awoiwataashen dib ugu noqono oo gari geed ma dhaafto bey dhihi jireen. Caqligu ha shaqeeyo. Walal ama walaalo iska celinta ha la joojiyo. Danta Soomaali wax walba ha loo liqo.\nPrevious articleMadaxweyne Dani oo la kulmay Safiirka Dalka Sweden\nNext articleBeesha Caalama oo digniin u jeedisay ra iisal wasare Rooble\nKu simaha Duqa magaalada Ahne Gudoomye ku Xigeenka 1aad ee Gudoomiyaha Gobolka Banaadir Mudane Cabduqaadir Maxamed Maxmauud Caana boore ayaa Xalay kormeer ku kala...\nQarax uu ku dhintay Gudoomiyihii deegaanka Garasbaaley oo ka dhacay...\nKulan Deg Deg ah oo u bilawday Ra’iisul Wasaare...\nDiyaargarow xoogan oo ku aadan doorashada dalka Jabuuti oo...\nKumannaan carruur reer Sirilanka ah oo dadka korsada la siiyey qaarkood...\nMadaxweynaha aan la Caleemo saarin wali Guudlaawe oo la kulmay xildhibaannada...


Isku-aadka tartanka 2012 CECAFA Cup oo la sameeyay | Ilwareed.com Isha wararka iyo warbixinada Somalida oo dhan, iyo dhacdooyinka caalamka\nIsku-aadka tartanka 2012 CECAFA Cup oo la sameeyay\nPosted By ilwareed on Tuesday, November 13th 2012 08:14 EAT\nIsku-aadka xulalka ka qeyb galaya tartanka kubbadda cagta ee dalalka Bariga iyo Bartamaha Afrika ayaa maanta lagu sameeyay magaalada Kampala ee xarunta dalka Uganda oo lagu qaban doono cayaaraha.\nXulka kubbadda cagta Soomaaliya ayaa ka mid ah 12 dal oo sanadkan ka qeybgalaya tartanka CECAFA. Jabuuti oo sheegtay inaysan sanadkan ka qeyb gali karin waxaa lagu beddelay Malawi.\nSaddex is-arag (group) oo midkiiba ay ku jiraan afar dal ayaa loo qeybiyay xulalka. Wareegga labaad waxaa la qorsheeyay inay u soo gudbaan 8 dal, iyadoo labada xul ee ugu dhibcaha badan group kasta ay u gudbanayaan wareegga labaad, iyadoo xulalka gala kaalmaha saddexaad laga soo qaadan doono labada ugu dhibcaha badan.\nTartanka oo socon doona 24-ka November ilaa 8-da December ayaa xulalka waxaa la isugu aaddiyay sidan:\nGroup A: Uganda, Kenya, Ethiopia iyo South Sudan.\nGroup B: Sudan, Tanzania, Burundi iyo Soomaaliya.\nGroup C: Rwanda, Zanzibar, Eritrea iyo Malawi.\nDhammaan kulamada waxa ay ka dhici doonaan labo garoon oo ku yaalla magaalada Kampala oo lagu kala magacaabo Nmaboole Stadium, oo qaada 45 kun 202 qof iyo Nakivubo Stadium, oo qaada 15 kun oo qof.\nKulanka ugu horreeya ee furitaanka waxa uu 24-ka bishan November dhex mari doonaa Ethiopia iyo South Sudan.\nTartankaan waa kii 36-aad oo ay CECAFA qabato tan iyo markii la billaabay sanadkii 1973-kii.\nUganda oo martigelinaya tartanka sanadkaan waa dalka heysta ama difaacanaya oo ku guuleystay isla koobkan sanadkii hore 2011, sidoo kale waa xulka koobabka ugu badan ku guuleystay wuxuuna qaaday 12 jeer.\nSouth Sudan waxay u tahay markii ugu horreysay tartanka CECAFA.\nSoomaaliya waa markii 22-aad oo ay tartankaan ka qeyb galeyso.\nKulanka ugu horreeya ee xulka qaranka Soomaaliya wuxuu la cayaari doonaa Burundi 25-ka November, kulanka labaad waxa ay is arki doonaan Sudan 28-ka November, halka kulankooda ugu dambeeya ee qeybta B ay 1-da December ku kulmi doonaan Tanzania.\nXulka Soomaaliya oo lagu naaneyso ‘Ocean Stars” ayaa jimcadii (9-ka bishaan) u duulay Uganda halkaas oo uu tababar ku qaadanayo.\nTartanka sanadkaan waxaa lagu magacaabay CECAFA Tusker Challenge Cup, kaddib markii ay shirkadda Tusker qaadatay qandaraaska maalgelinta tartanka ee sanadkan.


Jago Bannaan! Qore: Saciid Muuse Axmad (Ustaadka) | Laashin iyo Hal-abuur\nJago Bannaan! Qore: Saciid Muuse Axmad (Ustaadka)\nWaxaa lagu daabacay bogagga hore ee jaraa’iddada ama Wargaysyadda, oo wiliba idaacadaha laga baafiyay in shirkadda, eey qaadanayso shaqaale cusub, cid Alla iyo ciddii buuxiso sharuudaha looga baahanyahay waa laga qaybgalinayaa tartanka.\nWaxaa goobtii isugu yimid khalqi aad u farabadan nin walibana waxuu horey u soo qaatay Cvgiisii, Waana la soo wada xaadiray. Shirkadda waxey u baahantahay hal qof, laakiin waxaa goobta isugu yimid ilaa iyo soddon iyo labo Profisoor oo uu mid waliba leeyahay qibrad ugu yaraan dhowr sanadood ah.\n32dii qof ayaa interfiyuu laga qaaday, 16 ka mid ah ayaa u gudubtay, wareegii labaad, 16ki, ayaa haddana 8 laga qaatay, 8deedii soo hartay, ayaa interfiyuu kale la mariyay, Oo waxaa baasay 4 qofood, Afartii qof, ayaa haddana lagu celiyay imtixaankii oo waxaa lagala baxay laba qof oo fiinaal isugu soo hartay.\nLabadii soo hartay waxaa la balamiyay sadax maalin kadib, Hoteelka oo saxmad iyo cariiri ahaa awgiis ayaa labadoodii hal qol la isla dajiyay. Waxaa lagu xujeeyay in mid waliba la yimaado lecture ama qudbad aad u heersareyso taasoo noqon doonto mida lagu kala saarayo.\nLabadan nin mid waa nin dhalinyaro ah, oo ciyaal macna ma leh ah, Habeenkii oo dhan waxuu jiraa caweyska hoteeladda, maalintii oo dhana waa uu hurdaa, maadaama sadaxdaas maalin qarashkiisu shirkada qabto.\nWaxuu wax u cunaa sida faraska, sida eygana waa uu u hurdaa. kan kale waa oday da’ dhaxaad ah oo aad u dadaal badan, hadh iyo habeen waxuu ku fooraraa diyaarinta khudbada laga sugayo, waxaana hortiisa dhooban Waraaqo iyo qalmaan uu wax ku diyaarsanayo, suuliga unbuu u baxaa, ee meel kale ma haweysto.\nWaxaa la gaaray xilligii balanta, madashiina waa la wada yimid, Waxaa hadalkii furay gudoomiyihii Shirkada oo sheegay in labadooda midkii qudbad wanaagsanaado la qaadan doono. si loo kala saaro ayaa la yiri, Xaraf ahaan ayaan idiin kala hormarineenaa(Alephpetical) Waxaa nasiibka ku hormaray kii dhalinyarada ahaa maadaama uu magaciisa (A) ka bilaabanayay, waana loo yeeray.\nSi kalsooni ka muuqato ayuu u istaagay, Waxuuna la soo kala baxay warqad 3 bog ah oo uu si cajiib ah ugu taagtaagsaday, Intuu aqrinayay dadka aad beey ugu riyaaqayeen, qaarkoodna madaxa ayeey u lulayeen.\n“La yaabkeedaay” Warqada waxaa iska leh oo saacado ka hor laga dhiitiyay odaga, maadaama eey qol wada daganaayeen. waxa la aqrinayo waa khudbadii uu har iyo habeen u soo jeeday xili uu wiilkan iska baashaalayay, Mana dhihi karo anaa la iga xaday, oo xili wadahadal lama joogo.\nMarkuu wiilkii dhamaystay Khudbadiisii ayaa halmar qiira sacab tun ah, lala wada istaagay (dhac dhac dhac dhac) Qaarkoodka magaciisa ayeey ku qeylinayeen. Dabadeed waxaa loo yeeray odagii oo uu magaciisa (X) ka bilaabanayay, Odagii oo niyad jabka ka muuqdo wajigiisa laga dheehan karo ayaa si cagajiid ah u dul yimid meeshii makarafoonku yiilay, La yaabkeedaay” ileyn wax kale ma hayo,e, waxuu ku tashanayayna waa lagala hormaree, waxuu bilaabay inuu ku soo celiyo isla khudbadii uu wiilka aqriyay, Ileyn waqti badan ayuu ku lumiyay oo waa uu xifdiyee, si arday loox ka baxayo oo kale ayuu xaraf xaraf dusha uga aqriyay. dadkuna ihtimaam ma siinaynin, Isagoo aan waxba gafin ayuu dhameeyay, mana jirin wax sacabtun ah ama qiiro ah oo odaga loo muujiyay shibta ayaa loogu dadaalay. Dadkina indha ayaa ka soo haray. Isagoo cagajiidayo ayuu haddana booskiisii ku soo noqday.\nSidaas ayaa lagu kala tagay, waxana lagu balamay in eey galabta bacdul casirki natiijada ka soo eegtaan darbiga shirkada. Odagi oo niyadjabsan iyo wiilki oo aad u faraxsan ayaa u soo dhaqaaqay dhankii hotelka eey daganaayeen.\nNinkii dhalinyarada ahaa, ayaa si jeesjees ah odagii ugu yiri, “Duqa labadeena mid unbaa guulaysan lahaa ee caloosha xiro, iimaankana kiyaabo ku dhuuqso”\nduqii ayaa madaxa iska lulay, ilayn talo faraha weey ka baxdee, waxaa la gaaray xilligii balanta, waxaana la wada yimid Darbigii natiijada” la yaabkeedaay” waxaa dhagan in uu guulaystay oo la qaatay, odagii magaciisu ka bilaabanayay (X)\nGudoomiyihii shirkada ayaa hadloo yiri, Waxa aan u baahanahay nin maskax furan sida odagan oo kale, khudbad dheer oo hal mar la aqriyay ayuu isla markiiba dusha ka aqriyay isagoo aanan xaraf ka tagin, marka sidaas daraadeed ayaan isaga qaadanay, Adiguna Mr. (A) waad iska tageeysaa, sidaas ayaa lagu soo gunaanaday oo uu ku guulaystay odagii, waxaana loo sheegay inuu alaabtiisa xafito.\nAqristoow maxaa kaaga baxay? Saaxib mayla socotaa?\nQore: Saciid Muuse Axmad (Ustaadka)


Ergayga Gaarka Ah Ee Midawga Afrika U Qaabilsan Soomaaliya Ambassador Mahamat Saleh Annadif Oo Shaaca Ka Qaaday In Hadhaagii Alshabaab Ee Laga Saaray Soomaaliya Ay Galleen Somaliland iyo Puntland “AMISOM Sirdoonkooda Ayaa Xaqiijiyey” | HALBEEG NEWS\tPosts | Comments | E-mail / Home\nErgayga Gaarka Ah Ee Midawga Afrika U Qaabilsan Soomaaliya Ambassador Mahamat Saleh Annadif Oo Shaaca Ka Qaaday In Hadhaagii Alshabaab Ee Laga Saaray Soomaaliya Ay Galleen Somaliland iyo Puntland “AMISOM Sirdoonkooda Ayaa Xaqiijiyey”\nYou can skip to the end and leave a response. Pinging is currently not allowed.\t“Sirdoonka AMISOM ayaa Xaqiijiyey in Kooxahii ugu Khatarsana Alshabaab oo Unugyo isku qaybiyey ay galleen Somaliland iyo Puntland doonayaana inay weeraraan danaha iyo dadka reer galbeedka”\nAddis Ababa (Halbeegnews)-31/01/2013- Madaxa hawlgalka midawga Afrika ee qaabilsan Soomaaliya Ambassador Mahamat Saleh Annadif oo shallay gelinkii danbe shir jaraa’id ku qabanaayey xarunta midawga Afrika ayaa shaaca ka qaaday in xubno badan oo ka mid ah hadhaagii Alshabaab ee laga saaray dalka Soomaaliya ay galleen Somaliland iyo maamul goboleedka Puntland.\n“Waxaan idin sheegaya in ciidamadda AMISOM ay gebi ahaanba ka qabsadeen kooxda Alshabaab dhulkii ay ka haysatay badhtamaha iyo koonfurta Soomaaliya, badiba dhulkaasi waa laga saaray, kooxda Alshabaab-na waxay noqdeen qaarkood inay dadka ku dhex milmaan, qaarkoodna waxay wadaan dagaalo ku dhufo oo ka dhaqaaq ah, halka badankoodna ay galleen Somaliland iyo Puntland” ayuu yidhi Ambassador Mahamat Saleh Annadif madaxa hawlgalka midawga Afrika ee dalka Soomaaliya.\nAmbassador Mahamat Saleh Annadif wuxuu shaaca ka qaaday in sirdoonka AMISOM ay shaaciyeen in kooxaha Alshabaab ay galleen Somaliland iyo Puntland, iyadoo AMISOM ay warbixin arrinta la xidhiidha la wadaagtay haayadaha sirdoonka ee dalalka reer galbeedka “sida xogta AMISOM xaqiijisay dorraad qaybo ka mid ah kooxahii ugu khatarsana Alshabaab waxay galleen Somaliland iyo puntland” ayuu yidhi Mahamat Saleh Annadif\nIsagoo hadalka sii wada wuxuu yidhi “waxay isku qaybiyeen kooxahaasi Alshabaab ee Somaliland iyo Puntland gallay unugyo doonaya inay hawlgallo argagixiso ku qaadaan danaha dalalka reer galbeedka iyo weliba goobahaasi oo ka xasiloona dalka Soomaaliya intiisa kale, sababtay u galleen Somaliland iyo Puntland waxaa weeyi iyagoo ka heli kara goobo ay degi karaan waxaanay ka carareen weeraradda ay ciidamadda AMISOM ku qaadaan goobaha ay saldhigyada ku lahaayeen ee gudaha goobahii laga saaray” ayuu yidhi Ambassador Mahamat Saleh Annadif madaxa hawlgalka midawga Afrika ee Soomaaliya.\nTodobaadkii hore ayaa dawladda ingiriisku ku dhawaaqday in dadkeeda ku sugan Somaliland ay ka baxaan sababahaasi awgeed iyadoo xogta sirdoonka ee arrintani la xidhiidhana laga hellay sida uu Ambassador Mahamat Saleh Annadif xaqiijiyey ciidamadda nabad ilalinta u jooga Soomaaliya ee AMISOM\nWarbixintani oo uu dabacay wergeyska East Africa Ee Ka Soo Baxa Dalka Kenya Halkani Guji\nThis post has been viewed 485 times.\tCategories: featured, today's top stories\nThe Most Popular PostsDaawo Video:Mudanayaasha Go... (39489) Job advertisement: GOLLIS... (14611) Goorma Ayuu Madaxweynaha S... (13507)Khudbaddii Madaxweynahii Ho... (13335)Sir Halbeegnews Heshay: Xuk... (12762)About (8949)Halbeeg Location (8857)Maxaa Loo Doortay Baarlamaa... (8777)Somaliland discusses need f... (8062)Contact (7871)Vacancy Position UNICEF: Ch... (7515)Halkan Ka Daawo Barnaamij T... (7392) (6747)Warsaxafadeed Madaxtooyada ... (6314)Halbeegnews Oo Heshay Liisk... (6245)Somalis Underpin Fozia Yusu... (6170)Akhriso Beelaha Ay Ka Soo K... (5909)Daawo Video: Telefishanka Q... (5884)Warbixin Jariiradda The Sec... (5872)Wergeyska Faransiiska Ah Ee... (5851)Haweenaydii Ugu Horaysay Ee... (5841)Ogaysiis: Munaasibad lagu d... (5591)Waa halbeeg news’o Halyey... (5590)dawlada KMG ah oo saaka dag... (5559)Badhasaabkii Hore Gobolka S... (5536)Hees Cusub Maryan Mursal Ci... (5456)C/Raxmaan C/Qaadir Oo Ka Xo... (5207)Sawir Gacmeed Sameeyaha Muk... (5194)Hees Cusub Oo La Magac Baxd... (5163)Haayadda Qaramada Midoobay ... (5067)Xoghayaha Arrimaha Dibadda ... (5056)Sawir Gacmeedka Caawa Waxaa... (4983) (4940)Halbeeg Video: Daawo Xuseen... (4916) (4831)Amiin Arts Muxuu Ka Yidhi G... (4773)Education Watch (4721)Tirinta Cododka Oo Badiba G... (4672)Vacancy UNDP Hargeisa: Comm... (4663)Ku Xayaysiiso Halbeeg (4623)Somaliland Media Law (4548)Media Ethics (4530)Guddoomiyahii Koomiishanka ... (4442)Akhriso Shaxda Natiijadda K... (4433)Ceebtii Ugu Fadeexadda Weyn... (4406)Listen Quran (4375)MIGRATION & GENEOLOGY OF SH... (4237)Hawraarta Halbeegnews: Ma R... (4206)Xagla-toosiya Oo Cidla Dira... (4149)Codkii Macaana Cabdiqaadir ... (4073) (4005)Garadag’s Set Of Laws Are... (3992)Natiijaddii Doorashada Degm... (3964)Somalia: Tough Foreign Poli... (3932)Daawo Sawirada Muraaradilaa... (3839)Somaliland at 20: A Paradig... (3723)Daawo Video: Hees La Magac ... (3718)Halkani Ka Akhriso Lacagta ... (3711)Hawl-wadeenadda Koomiishank... (3655)Kiis Xasaasi Ah Oo U Dhexee... (3626)Sir Laga Hellay Emailka Mad... (3579)Fadeexado Shaaca Ka Qaaday ... (3457)Halbeegnews Oo Heshay Xogo ... (3439)Somaliland-Djibouti Relatio... (3414)Sawirka Maanta:Faysal Cali ... (3385)Xog Culus Oo Shabakada Halb... (3361)Natiijaddii Horudhaca Ahayd... (3339)radio (3313)Toos Live Halkani Halbeegne... (3311)Hailemerium Desagne Ra'isal... (3298)Halbeeg Archives\tSelect Month May 2013 (183)